**Stimată Doamnă/ Stimate Domnule,**

Săptămâna Europeană a Competențelor Profesionale 2020, [**European Vocational Skills Week 2020**](https://ec.europa.eu/social/vocational-skills-week/), este un eveniment anual, organizat de **Comisia Europeană,** în cadrul căruia organizațiile locale, regionale sau naționale prezintă cele mai bune exemple din **educația și formarea profesională (EFP)**. După cinci ediții, evenimentul a devenit o platformă de schimb de bune practici pentru factorii interesați din educație și formare profesională, din întreaga Europă și nu numai.

CNDIPT, în calitate de punct national de contact pentru Săptămâna Europeană a Competențelor Profesionale numit de Comisia Europeană, este încântat să vă invite să participați la Săptămâna Europeană a Competențelor Profesionale 2020.

**CUM PUTEȚI FI PARTE A ACESTEI SĂPTĂMÂNI?**

**Înregistrați evenimentul**

Ați organizat sau organizați un eveniment sau o activitate care promovează educația și formarea profesională (EFP)? Suntem dornici să aflăm coordonatele acestora! **Înregistrați-vă evenimentele / activitățile pe site-ul web al Săptămânii Europene a Competențelor Profesionale pentru a le putea promova, atât pe site cât și pe rețelele sociale, în buletine informative și videoclipuri pregătite pentru acest eveniment.** Pentru a vă înregistra evenimentul / activitatea și a deveni partener oficial al Săptămânii Europene a Competențelor Profesionale 2020 vă rugăm să urmați [ghidul](https://ec.europa.eu/social/vocational-skills-week/partners_en), pas cu pas. La înregistrare, veți primi materiale și instrumente promoționale pentru a vă ajuta să promovați evenimentul / activitatea.

Anul acesta vă încurajăm să organizați, de asemenea, evenimente / activități digitale pentru promovarea EFP: ar putea fi un webinar, o campanie de presă digitală, un târg de cariere online, Facebook Live, Instagram Live sau o altă întâlnire online.

[Aici](https://ec.europa.eu/social/vocational-skills-week/resources2020_en) veți găsi setul de instrumente pentru comunicare. Acesta este o resursă practică pentru organizatorii de evenimente și activități pentru ai ajuta să promoveze Săptămâna Europeană a Competențelor Profesionale în rândul altor părți interesate și al publicului larg.

**Impărtășește povestea ta**

Sunteți în contact cu elevii din învățământul profesional și tehnic IPT? Încurajați-i să ne trimită poveștile lor de succes și să inspire alți viitori elevi din toată Europa. Există [o secțiune specială](https://ec.europa.eu/social/vocational-skills-week/success-stories_en)pentru aceasta pe website-ul European Vocational Skills Week. Citiți poveștile organizațiilor și ale persoanelor și inspirați-vă din modul în care IPT le influențează viața și comunitățile.

**Susține premiile Excellence Awards**

Premiile de excelență VET reprezintă o oportunitate excelentă de a prezenta organizațile sau de a împărtăși pasiunea și angajamentul față de IPT. Premiile sunt o recunoaștere a meritelor oamenilor, organizațiilor și proiectelor remarcabile și îi recompensează pe autori pentru eforturile lor. Votarea publică va începe pe 10 octombrie pe site-ul web al Săptămânii Europene a Competențelor Profesionale. Asigurați-vă că vă susțineți nominalizații preferați!

**Alătură-te conversației**

Să vorbim în continuare pe social media. Utilizați #EUVocationalSkills și #DiscoverYourTalent pentru a urmări conversația online. Urmăriți-ne:

**Facebook:** <https://www.facebook.com/socialeurope/>

**Twitter:** [https://twitter.com/EU\_Social](https://twitter.com/EU_Social?ref_src=twsrc%5Egoogle%7Ctwcamp%5Eserp%7Ctwgr%5Eauthor)

Și asigurați-vă că sunteți abonat la [newsletter](https://ec.europa.eu/eusurvey/runner/agreementdatabase) –ul Săptămânii Europene a Competențelor Profesionale  pentru a rămâne la curent cu cele mai recente evenimente și informații cu privire la Săptămâna Europeană, IPT și formarea adulților.

Cu considerație,

Echipa CNDIPT